ગુરુવારે અત્યારસુધીના સૌથી નીચલા સ્તરે પહોંચ્યા પછી રૂપિયામાં શુક્રવારે તેજી જોવા મળી છે . ડોલરની સરખામણીમાં રૂપિયો આજે મજબૂત થયો છે . હાલમાં રૂપિયામાં વધારો થતો જોવા મળ્યો છે અને ડોલર સામે તે 35 પૈસા મજબૂત થઈને 73.77 પ્રતિ ડોલર પર કારોબાર કરી રહ્યો છે . આ પહેલા ગુરુવારે ડોલર સામે રૂપિયો 74.12 પર બંધ થયો હતો . જયારે આજે સેન્સેક્સ ઘ્વારા પણ ખુબ જ મોટી છલાંગ લગાવવામાં આવી છે . શુક્રવારે સેન્સેક્સ 465 પોઇન્ટની છલાંગ લગાવીને 34,468.29 પર પહોંચી ગયું , જયારે નિફટીમાં પણ 158.30 પોઇન્ટના વધારા સાથે 10,392.95 પર કારોબાર કરી રહ્યું છે . આ પહેલા સેન્સેક્સ ગુરુવારે 759.74 પોઇન્ટ ગગડીને 34,001.15 પર બંધ થયું હતું જયારે નિફટી 225.45 પોઇન્ટ ગગડીને 10,234.65 પર બંધ થઇ હતી . એક સમયે સેન્સેક્સ 1000 પોઇન્ટ સુધી ગગડી ગયો હતો અને શેરમાર્કેટમાં હાહાકાર મચી ગયો હતો . વિકાસ કરી રહ્યું છે ભારત , વિકાસ દર 7.3 ટકા રહેવાનું અનુમાનઃ વર્લ્ડ બેંક જયારે ગુરુવારે રૂપિયો તેના સૌથી નીચલા સ્તર 74.48 સુધી પહોંચી ચુક્યો હતો પરંતુ ત્યારપછી તેમાં થોડો સુધારો જોવા મળ્યો . આ વર્ષે રૂપિયો 17 ટકા સુધી ગગડી ચુક્યો છે . જયારે ગુરુવારે રૂપિયામાં કમજોર શરૂઆત થઇ હતી અને ડોલરની સરખામણીમાં રૂપિયો 10 પૈસા તૂટીને 74.30 પર ખુલ્યો હતો .